Лана Дель Рей

Лана Дель Рей (); чыныгы аты — Элизабет Вулриж Грант (); (21-июнь 1985-жыл) — америкалык ырчы, көптөгөн ырлардын автору жана поэтесса катары да белгилүү. Ырчынын айрым чыгармалары АКШда жана дүйнөнүн башка мамлекеттеринде платина макамын алган. Лана өзүнүн меланхолиялуу маанайдагы ырлары, сезимтал үнү жана 1950–60-жылдардагы америкалык поп-маданиятка жасаган шилтемелери менен күйөрмандарын өзүнө тартып келет. Ал 11 жолу "Грэмми" сыйлыгына номинацияланган. "Variety" журналы аны 21-кылымдын эң таасирдүү автор-аткаруучуларынын бири деп атаган. "Rolling Stone" журналы аны бардык мезгилдердин эң мыкты 200 ырчысынын катарына киргизген.

Нью-Йорк шаарында жашаган Лананын балалык чагы Лейк-Плэсид аттуу чакан шаарда өткөн. Анын чыгармачылык жолу 2000-жылдары Нью-Йоркко кайтып келип, максаттарын ишке ашырууга аракет кылгандан кийин башталган. Башында ал өзүнүн аты менен чыгып, көз карандысыз музыкалык долбоорлорду чыгарган. Анын кеңири таанылуусу 2011-жылы “Video Games” аттуу сингли интернетте чоң популярдуулукка жетип, ири лейблдердин көңүлүн бурган учурда болгон.

2012-жылы чыккан Born to Die аттуу экинчи альбому анын чыгармачылыгындагы бурулуш учур болуп, ири критикалык жана коммерциялык ийгиликтерге жетишти жана ошондой эле кеңири таанылууга жеткирди. Альбомдо кайгылуу маанай менен хип-хоп ритмдеринин айкалышы байкалат. Андагы "Summertime Sadness" аттуу ыр акырындык менен хитке айланып, көпчүлүктүн сүймөнчүгүнө айланды. Бул альбом көптөгөн өлкөлөрдө популярдуу болуп, Billboard 200 рейтингинде 500 жумадан ашык турган аял ырчынын экинчи альбому болду. 

2019-жылы чыккан, сынчылар жогору баалаган алтынчы альбому Norman Fucking Rockwell! 62-Грэмми сыйлыгында "Жылдын альбому" наамына талапкер болуп, Rolling Stone журналынын "Бардык мезгилдердин 500 мыкты альбому" тизмесине кирген. 2023-жылы Лана тогузунчу студиялык альбому Did You Know That There's a Tunnel Under Ocean Blvd альбумун чыгарып, анда сынчылар жактырган "A&W" аттуу сингли чыккан. Бул ыр да Rolling Stone тарабынан эң мыкты 500 ырдын катарына кошулган. Ошол эле жылы ал "Say Yes to Heaven" аттуу синглин чыгарып, ал Billboard Global 200 рейтингинде жыйырма алдыңкы ырлардын катарына кирген. 

Лана Дель Рей ар кандай фильмдер үчүн саундтректерди жаратуу менен да таанылган. 2013-жылы ал өзү жазып, башкы ролду аткарган Tropico аттуу музыкалык кыска тасма жарык көрүп, сынчылардан жогору баа алган. Ошол эле жылы ал The Great Gatsby фильми үчүн жазылган "Young and Beautiful" ырын чыгарып, бул чыгарма Грэмми жана Critics' Choice сыйлыктарына талапкер болгон. 2014-жылы ал Maleficent фильми үчүн "Once Upon a Dream" ырын жана Big Eyes биографиялык тасмасынын башкы титулдук темасын аткарган. Бул соңку ыр "Алтын глобус" сыйлыгына көрсөтүлгөн. 2019-жылы болсо ал Charlie’s Angels тасмасы үчүн "Don’t Call Me Angel" деген кызматташтык ырын жазган. 2020-жылы Лана өзүнүн поэзия жана сүрөттөрдөн турган Violet Bent Backwards over the Grass аттуу жыйнагын жарыялаган. 

 Жеке жашоосу 
Лана Дель Рей 2024-жылы 26-сентябрда Луизиана штатында Жереми Дюфренге турмушка чыккан. Дюфрен — Луизиананын Дес Аллемандс шаарында экскурсия кайыктарынын капитаны. Дель Рей аны 2019-жылы гастролдо жүргөндө жолуктурган.

 Дискография 
Lana Del Ray (2010)
Born to Die (2012)
Ultraviolence (2014)
Honeymoon (2015)
Lust for Life (2017)
Norman Fucking Rockwell! (2019)
Chemtrails over the Country Club (2021)
Blue Banisters (2021)
Did You Know That There's a Tunnel Under Ocean Blvd (2023)
Classic (2025)

 Фильмография 
Poolside () (2010)
National Anthem () (2012)
Ride (2012)
Tropico () (2013)
Hi, How Are You Daniel Johnston? () (2015)
Freak (2016)
Tower of Song: A Memorial Tribute to Leonard Cohen (2017)
The Kacey Musgraves Christmas Show (2019)
Norman Fucking Rockwell (2019)

 Концерттик турлар 
ЖылдарАталышы2011—2012Born to Die Tour2013—2014Paradise Tour2015The Endless Summer Tour2016The Festival Tour2018LA to the Moon Tour2019—2020The Norman Fucking Rockwell Tour2023—2024Did you know that there's a tour around the world2025UK and Ireland Tour

 Булактар